ΓΡΑΠΤΗ ΕΡΩΤΗΣΗ E-1535/01

υποβολή: Ioannis Souladakis (PSE) προς την Επιτροπή

(22 Μαΐου 2001)

Θέμα: Καταπολέμηση Καλλιεργειών Ινδικής Κάνναβης και Οπίου στο Λίβανο

Σύμφωνα με τα δημοσιεύματα που εμφανίζονται στο διεθνή τύπο, μια από τις συνέπειες του μακρόχρονου εμφυλίου πολέμου του Λιβάνου ήταν η αντικατάσταση των αγροτικών καλλιεργειών από την παράνομη καλλιέργεια ινδικής κάνναβης και όπιου. Μέχρι στιγμής η προσφερόμενη βοήθεια προς το Λίβανο για την επιστροφή σε μιαγιή επανάκαμψη και ανάπτυξη της αγροτικής οικονομίας της χώρας, η οποία θα αποτρέψει οριστικά καλλιέργειες που συνδέονται με το λαθρεμπόριο των ναρκωτικών δεν έχουν αποδώσει τα αναμενόμενα. Τα ίδια δημοσιεύματα αναφέρονται σε παροχή βοήθειας από τις ΗΠΑ και δεν κάνουν καμία αναφορά για σχετική προσπάθεια της Ευρωπαϊκής Ένωσης επί του θέματος.

Λόγω της μεγάλης σημασίας της καταπολέμησης της λαθρεμπορίας ναρκωτικών και της προστασίας της Ευρωπαϊκής κοινωνίας από τη μάστιγα αυτή:

1. Ποιά συγκεκριμένα προγράμματα βοήθειας από πλευράς Ευρωπαϊκής Επιτροπής προς το Λίβανολοποιούνται αυτή τη στιγμή·

2. Έχει χρηματοδοτήσει η Ευρωπαϊκή Επιτροπή προγράμματα σχετικά με την καταπολέμηση της καλλιέργειας ινδικής κάνναβης και οπίου για την ενίσχυση της αγροτικής οικονομίας στο Λίβανο και αν ναι ποιά είναι αυτά·

3. Είναι σε θέση η Επιτροπή να μας πληροφορήσει για τις χρηματοδοτήσεις προγραμμάτων προς το Λίβανο μέσω του MEDA;

4. Έχουνπάρξει συγκεκριμένες συνεργασίες με τις διωκτικές αρχές του Λιβάνου για την καταπολέμηση των λαθραίων καλλιεργειών και τα δίκτυα που διακινούν τις παράνομες ναρκωτικές ουσίες·

Απάντηση του κ. Patten εξ ονόματος της Επιτροπής

(19 Ιουλίου 2001)

1. Δεν εξετάζονται, προς το παρόν, κοινοτικά προγράμματα βοήθειας για την καταπολέμηση της καλλιέργειας και της εμπορίας ναρκωτικών.

2. Το 1994 χορηγήθηκε επιχορήγηση, ύψους 600 000, στην κυβέρνηση του Λιβάνου για κατάρτιση, τεχνική στήριξη και εξοπλισμό για τον έλεγχο της εμπορίας ναρκωτικών. Το ίδιο έτοςπογράφηκε συμφωνία με το Πρόγραμμα των Ηνωμένων Εθνών για τον διεθνή έλεγχο των ναρκωτικών (UNDCP), για την παροχή επιχορήγησης, ύψους 1 400 000, που έχει στόχο την αντικατάσταση της αγροτικής καλλιέργειας στην κοιλάδα Bekaa.

Το 1996, εγκρίθηκε επιχορήγηση ύψους 164 032, προς την Διεθνή Ομάδα Έρευνας στην Τοξικομανία και την Διεθνή Ομοσπονδία Καθολικών Πανεπιστημίων για την κατάρτιση των επιμορφωτών σε προβλήματα τοξικομανίας.

Ο μη κυβερνητικός οργανισμός (ΜΚΟ) SOS Drug International, έλαβε επιχορήγηση ύψους 139 870 το 1998 για την εγκατάσταση ενός κέντρουποδοχής και την παροχή βοήθειας για την επανένταξη των τοξικομανών στον Λίβανο.

3. Κατά την περίοδο 1995-1999 (MEDA I), έχουν χορηγηθεί στον Λίβανο επιχορηγήσεις ύψους 145 εκατ. για τηνποστήριξη της διοικητικής, κοινωνικής και οικονομικής μεταρρύθμισης, καθώς και πρόσθετη επιδότηση επιτοκίου ύψους 21 εκατ. σε δάνειο στον τομέα του περιβάλλοντος από την Ευρωπαϊκή Τράπεζα Επενδύσεων. Οι πέντε βασικοί τομείς πουποστηρίχθηκαν από την κοινοτική χρηματοδότηση είναι η αποκατάσταση της δημόσιας διοίκησης, το πρόγραμμα σχεδιασμού επενδύσεων, ο εκσυγχρονισμός της βιομηχανίας, το μέσο διαρθρωτικής προσαρμογής και η δημιουργία ενός ταμείου για την κοινωνική και οικονομική ανάπτυξη.

Η βοήθεια βάσει του MEDA II (2000 και εξής) θα επικεντρωθεί στην οικονομική και φορολογική μεταρρύθμιση, στην εφαρμογή της συμφωνίας σύνδεσης (που αναμένεται να συναφθεί στα τέλη του 2001) και στην ανάπτυξη του εμπορίου.

4. Τα δύο προγράμματα που χρηματοδοτήθηκαν το 1994, έχουν σαν επακόλουθο τη στενή συνεργασία με τοπουργείο εσωτερικών και άλλες αρχές του Λιβάνου, που ασχολούνται με την καταπολέμηση της παράνομης καλλιέργειας και της εμπορίας ναρκωτικών.